paragraph_text: Športsko novinarstvo je oblik novinarstva koji izvješćuje o športskim temama i događajima. Iako su športski odjeli unutar pojedinih novina podrugljivo nazvani odjelom igračaka, jer se športski novinari ne bave ˝ozbiljnim˝ temama, športska pokrivenost je narasla u veoma važan dio novina i naše svakodnevnice. Športsko novinarstvo je bitan dio svake organizacije medija. Športsko novinarstvo uključuju organizacije koje su posvećene isključivo športskom izvještavanju, pa tako postoje danas vrlo poznate i cjenjene novine kao što su Marca u Španjolskoj, L´Equipe u Francuskoj, La Gazzetta dello Sport u Italiji, Sporting Life u Velikoj Britaniji, tu također spadaju i hrvatske Sportske novosti. U Sjedinjenim Američkim Državama su popularniji športski časopisi kao što su Sports Illustrated i Sporting News te športske radijske postaje i televizijske mreže kao što su ESPN, Eurosport i The Sports Network (TSN).